Iktatószám: 2/2021

**JEGYZŐKÖNYV**

mely készült 2021. május 14-én, 9,00 órakor, a dr. Bonnyai József bizottsági elnök (Bátaszék, Budai u. 44-46) irodájában megtartott BÁT-KOM 2004. Kft. Felügyelő Bizottságának üléséről.

**Jelen vannak:** Dr. Bonnyai József *elnök*

Dr. Szabó Ákos *tag*

Péter Géza *tag* (össz. 3 fő)

**Távol maradtak: ---**

**Tanácskozási joggal megjelent:** dr. Bozsolik Róbert polgármester

 Pap Péter BÁT-KOM 2004 Kft. ügyvezető

**Dr. Bonnyai József** *elnök* köszönti a Felügyelő Bizottság tagjait és a meghívottakat. Megállapítja, hogy a 3 tag közül *3 fő jelen van, így a bizottság ülése határozatképes* és javaslatot tesz a meghívóban szereplő napirendi pont tárgyalására*.* Mivel egyéb indítvány, észrevétel, javaslat a napirenddel kapcsolatban nem hangzott el, elnök úr szavazásra bocsátja az ülés napirendjeit.

Szavazás után a BÁT-KOM 2004 Kft. Felügyelő Bizottsága a napirendi javaslatot – *egyhangúlag, 3 igen szavazattal* – elfogadta, így az ülés napirendje az alábbiak szerint alakult:

1. **A BÁT-KOM 2004 Kft. 2020. évi** **mérlegbeszámolójának elfogadása**

 **2. Egyebek**

**Napirendek tárgyalása:**

1. **A BÁT-KOM 2004 Kft. 2020. évi mérlegbeszámolójának elfogadása**

**Dr. Bonnyai József** *elnök* ismertette az előterjesztést és az alábbi kiegészítést tette:

A mérlegbeszámoló anyagát mindenki kézhez kapta, áttanulmányozhatta.

A szöveges melléklet részletesen megmagyarázza a beszámoló lényeges összefüggéseit és adatait. Az eredmény az üzleti tervben meghatározottakat tükrözi, megfelel az előírtaknak. Adózás előtti eredmény 568 e Ft, az adózott eredmény 192 e Ft.

A Kft. elérte a tulajdonos által megfogalmazott célokat, jelentősebb nyereség elérése nem szerepel az elsődleges célok között. A kft stabil gazdálkodást folytatott, fizetési problémák nem voltak, és visszafizetésre került a tulajdonosnak a tagi kölcsön, mintegy 4650 e FT összegben.

Kérdés és hozzászólás nem volt, az elnök úr szavazásra teszi a határozati javaslatot.

Szavazás után a BÁT-KOM 2004 Kft. Felügyelő Bizottság – egyhangúlag, 3 igen szavazattal az alábbi határozatot hozta:

4/2021. számú FB határozat

 A BÁT-KOM 2004. KFT. Felügyelő Bizottsága javasolja a tulajdonos Bátaszék Város Önkormányzatának, hogy az alábbi határozati javaslat szerint fogadja el a beszámolót.

***H a t á r o z a t i j a v a s l a t :***

**a BÁT-KOM 2004 Kft. 2020. évi mérlegbeszámolójának elfogadására**

Bátaszék Város Önkormányzat Képviselő-testülete, mint a BÁT-KOM 2004. Kft. (7140 Bátaszék Baross u. 1/A., adószám: 13318871-2-17, cégjegyzékszám: 17-09-005090) egyedüli alapító tulajdonosa

1. a társaság 2020. évi gazdálkodásáról szóló mérlegbeszámolóját 208 605 eFt bevétellel, 568 eFt adózás előtti eredménnyel, valamint 192 eFt adózott eredménnyel (nyereséggel) elfogadja,
2. tudomásul veszi, hogy az adózott eredmény, illetve az eredménytartalék terhére a társaság nem fizet osztalékot a tulajdonos részére.

*Határidő:* 2021. május 31.

*Felelős:* Dr.Bozsolik Róbert polgármester

(az értesítés megküldéséért)

*Határozatról értesül*: BÁT-KOM 2004 Kft. ügyvezetője

irattár

Felelős: Dr. Bonnyai József elnök

 Pap Péter ügyvezető

**2. Egyebek**

Kérdés, hozzászólás nem hangzott el.

Mivel a Felügyelő Bizottság ülésén egyéb észrevétel, indítvány nem hangzott el, az elnök a jelenlévőknek megköszönte a részvételt és az ülést 9,40 órakor bezárta.

**Dr. Bonnyai József Dr. Szabó Ákos Péter Géza**

 elnök tag tag